Document ID: 31982R0301

Title and Content:
***** ΚΑΝΟΝΙΣΜΟΣ (ΕΟΚ) αριθ. 301/82 ΤΗΣ ΕΠΙΤΡΟΠΗΣ της 9ης Φεβρουαρίου 1982 περί τροποποιήσεως του κανονισμού (ΕΟΚ) αριθ. 2729/79 αναφορικά με τις ανακοινώσεις προς την Επιτροπή πληροφοριών περί εισαγωγών αργού πετρελαίου και προϊόντων πετρελαίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1893/79 του Συμβουλίου της 28ης Αυγούστου 1979 περί καθορισμού συστήματος καταγραφής στην Κοινότητα των εισαγωγών αργού πετρελαίου ή/καί προϊόντων πετρελαίου (1), όπως τροποποιήθηκε τελευταία από τον κανονισμό (ΕΟΚ) αριθ. 3721/81 (2), και ιδίως το άρθρο 4, τον κανονισμό (ΕΟΚ) αριθ. 2592/79 του Συμβουλίου της 20ής Νοεμβρίου 1979 περί καθορισμού των κανόνων βάσει των οποίων πραγματοποιείται η καταγραφή στην Κοινότητα των εισαγωγών αργού πετρελαίου η οποία προβλέπεται από τον κανονισμό (ΕΟΚ) αριθ. 1893/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3721/81, και ιδίως το άρθρο 7, Εκτιμώντας: ότι το άρθρο 4 παράγραφος 2 του κανονισμού (ΕΟΚ) αριθ. 2592/79 προβλέπει ότι τα Κράτη μέλη ανακοινώνουν στην Επιτροπή τις εν λόγω πληροφορίες μόνο κατόπιν ρητής αιτήσεως και ότι συνεπώς πρέπει να τροποποιηθεί ο κανονισμός (ΕΟΚ) αριθ. 2729/79 της Επιτροπής (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2729/79 τροποποιείται ως ακολούθως: 1. Προστίθεται το ακόλουθο εδάφιο στην παράγραφο 1 του άρθρου 1: «Οι πληροφορίες οι οποίες προβλέπονται από το άρθρο 4 παράγραφος 2 του κανονισμού (ΕΟΚ) αριθ. 2592/79 πρέπει να ανακοινώνονται στην Επιτροπή μόνο κατόπιν ρητής αιτήσεώς της.» 2. Το άρθρο 2 αντικαθίσταται από το ακόλουθο κείμενο: «Ο παρών κανονισμός αρχίζει να ισχύει την επομένη από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.» 3. Ο πίνακας 2 ο οποίος παρατίθεται στο παράρτημα αντικαθίσταται από τον πίνακα 2 ο οποίος παρατίθεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη από της δημοσιεύσεώς του στην Επίσημη Εφημεριδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 9 Φεβρουαρίου 1982.

Classification Labels:
1212
1179
249

Label Descriptions:
{"1212": "Υδρογονάνθρακες", "1179": "Βιομηχανία πετρελαίου", "249": "ΒΙΟΜΗΧΑΝΙΑ"}

EuroVoc IDs (Original): 2488
1274
2364
4488
525

EuroVoc IDs (Expanded): 2488
1274
2364
4488
525

Dataset Source: meu

Split: train